**Ministru kabineta noteikumu projekta „Kārtība, kādā valsts finansē profesionālās ievirzes sporta izglītības programmas” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Ministru kabineta noteikumu projekts „Kārtība, kādā valsts finansē profesionālās ievirzes sporta izglītības programmas” (turpmāk – noteikumu projekts) izstrādāts, ievērojot Izglītības likuma 14.panta 26.punktā (2010.gada 4.marta likuma „Grozījumi Izglītības likumā” redakcijā) **un Profesionālās izglītības likuma 31.panta 2.2 daļā** **(2011.gada 15.decembrī Saeimā pieņemtā likumu „Grozījumi Profesionālās izglītības likumā” (Nr.133/Lp11) redakcijā),** Ministru kabinetam noteikto kompetenci, kā arī, lai nodrošinātu Izglītības likuma Pārejas noteikumu 28.punktā noteikto.2) Ar Ministru kabineta 2011.gada 23.februāra rīkojuma Nr.67 „Par Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai” 1.punktu apstiprinātā Valdības rīcības plāna Deklarācijas par Valda Dombrovska vadītā Ministru kabineta iecerēto darbību īstenošanai 7.26.2.apakšpunkts **paredzēja** līdz 2011.gada 1.septembrim sadarbībā ar sporta nozares sociālajiem partneriem un pašvaldībām izstrādāt jaunu kārtību, kādā valsts finansē profesionālās ievirzes izglītības programmas. |
| 2. | Pašreizējā situācija un problēmas | Saskaņā ar Izglītības likuma 14.panta 26.punktu kārtību, kādā valsts finansē profesionālās ievirzes izglītības programmas, kuras īsteno pašvaldību izglītības iestādes nosaka Ministru kabinets. Šobrīd minētā kārtība noteikta Ministru kabineta 2002.gada 13.augusta noteikumos Nr. 363 „Kārtība, kādā valsts finansē profesionālās ievirzes izglītības programmas, kuras īsteno pašvaldību izglītības iestādes” (turpmāk – Noteikumi). Noteikumu 2.punkts nosaka, ka uz valsts budžeta finansējumu profesionālās ievirzes izglītības programmās nodarbināto pedagogu darba samaksai un valsts sociālās apdrošināšanas obligāto iemaksu (turpmāk – dotācija) var pretendēt tikai akreditētas pašvaldības profesionālās ievirzes izglītības iestādes.Noteikumos paredzēts, ka dotācijas apmērs pašvaldību dibinātajām profesionālas ievirzes izglītības iestādēm, valsts budžetā šim mērķim paredzēto līdzekļu ietvaros, nosakāms, pamatojoties uz izglītojamo skaitu attiecīgajā programmā. Esošajā regulējumā nav noteikta dotācijas pieteikuma (iesnieguma) iesniegšanas forma un tam pievienojamo dokumentu pilnīgs uzskaitījums (pielikumi). Tāpat ir nepieciešams noteikt profesionālās ievirzes sporta izglītības iestādes iesniegumam pievienojamo informāciju atbilstoši noteiktajiem kritērijiem un nosacījumiem.Ar 2010.gada 4.marta likumu „Grozījumi Izglītības likumā” 14.panta 26.punkts punkts izteikts jaunā redakcijā – Ministru kabinetam noteikta kompetence noteikt kārtību, kādā valsts finansē profesionālās ievirzes izglītības programmas. Minētā likuma Pārejas noteikumu 28.punkts nosaka, ka minētie grozījumi stājas spēkā ar 2012.gada 1.janvāri. Lai gan svītrojot Izglītības likuma 14.panta 26.punktā Ministru kabinetam noteiktajā deleģējumā vārdus „kuras īsteno pašvaldību izglītības iestādes”, **tika pieņemts konceptuāls lēmums**, ka ar 2012.gada 1.janvāri uz dotāciju varēs pretendēt ne tikai pašvaldību, bet arī citu personu dibinātas profesionālās ievirzes izglītības iestādes, **bija nepieciešams precizēt Izglītības likuma 59.panta otrajā daļā ietverto speciālo tiesisko regulējumu attiecībā uz privātpersonu dibināto izglītības iestāžu finansēšanu. 2011.gada 15.decembrī Saeima pieņēma likumu „Grozījumi Izglītības likumā” (Nr.131/Lp11), kurš paredz papildināt arī Izglītības likuma 59.panta otro daļu ar jaunu trešo teikumu šādā redakcijā: „Valsts piedalās akreditētajās privātajās profesionālās ievirzes izglītības iestādēs īstenotajās profesionālās ievirzes izglītības programmās nodarbināto pedagogu darba samaksas finansēšanā.”****Bez tam, lai Ministru kabinets būtu tiesīgs noteikt ne tikai finansējuma piešķiršanas kārtību, bet arī nosacījumus un kritērijus, 2011.gada 15.decembrī Saeima pieņēma likumu „Grozījumi Profesionālās izglītības likumā” (Nr.133/Lp11), kurš paredz papildināt 31.pantu ar 2.2 daļu šādā redakcijā: „(22) Valsts finansējumu profesionālās ievirzes sporta izglītības programmu īstenošanai ir tiesības saņemt akreditētai profesionālās ievirzes sporta izglītības iestādei, kuras mācību treniņu grupas atbilst noteiktiem rezultativitātes kritērijiem sportā, kā arī nosacījumiem attiecībā uz audzēkņu skaitu un vecumu. Rezultativitātes kritērijus sportā un nosacījumus attiecībā uz audzēkņu skaitu un vecumu nosaka Ministru kabinets.”**Ņemot vērā to, ka ar 2012.gada 1.janvāri spēku zaudēs Noteikumi un **iepriekšminētie likumu grozījumi** pēc būtības nozīmē, ka tiek paplašināts to profesionālās ievirzes izglītības iestāžu loks, kuras var pretendēt uz valsts finansējumu profesionālās ievirzes izglītības programmu īstenošanai, **ir jānosaka jauna dotācijas piešķiršanas kārtība, kura paredzētu dotācijas piešķiršanu ne tikai ņemot vērā izglītojamo skaitu, bet arī uzsverot programmas īstenošanas rezultatīvos rādītājus. Tāpat nepieciešams pilnveidot iesnieguma par dotācijas piešķiršanu iesniegšanas un izskatīšanas kārtību.** Uz profesionālās ievirzes sporta izglītības programmu īstenošanu ir attiecināma sporta nozares specifika, kur galvenā nozīme tiek piešķirta rezultātam (konkrēti izmērāmam situācijas konstatējumam) un attiecīgā sporta veida specifikai (t.sk. starptautiski noteiktam audzēkņu vecuma diapazonam). **Tādejādi noteikumu projekta 1.pielikumā, ievērojot Profesionālās izglītības likuma 31.pantu ar 2.2 daļā Ministru kabinetam doto deleģējumu, ir noteikti profesionālās ievirzes sporta izglītības iestāžu mācību treniņu grupu rezultativitātes kritēriji sportā un nosacījumi attiecībā uz audzēkņu skaitu un vecumu, tādejādi nodrošinot, ka dotācijas piešķiršanas procesā tiktu ievērots vienlīdzības un taisnīguma princips.** |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Noteikumu projekts nodrošina tiesisko regulējumu dotācijas piešķiršanai licencētu profesionālās ievirzes sporta izglītības programmu īstenošanai akreditētā profesionālās ievirzes sporta izglītības iestādē (turpmāk – izglītības iestāde), kurā visas mācību treniņu grupas atbilst noteikumu projekta 1.pielikumā noteiktajiem **kritērijiem un nosacījumiem**, paredzot dotācijas aprēķināšanu un sadali. Sagatavotais noteikumu projekts paredz: 1) No 2012.gada 1.janvāra uz valsts finansējumu var pretendēt arī privātpersonu dibinātās profesionālās ievirzes izglītības iestādes.2) Dotācijas apmēra sadalījumu, nosakot, ka 50% no dotācijas kopējā apmēra sadala, pamatojoties uz izglītojamo skaitu iestādē (noteikumu projektu 5.1.apakšpunkts), bet 50%, pamatojoties uz programmas īstenošanas **kritērijiem un nosacījumiem** no mācību treniņu ceturtā apmācības gada līdz augstākās sporta meistarības grupām (noteikumu projekta 5.2.apakšpunkts), piemērojot noteikumu projektā noteiktos koeficientus un formulas. Atzīmējams, ka arī noteikumu 5.1.apakšpunktā noteiktā kārtībā sadalāmais finansējums ir uzskatāms par dotāciju, tādejādi uz to ir attiecināms noteikumu projekta 2.punktā noteiktais pamatnosacījums, proti, atbilstība noteiktajiem  **kritērijiem un nosacījumiem**. Noteikumu 5.2.apakšpunktā noteikto izglītības iestādei piešķiramās dotācijas apmēru no mācību treniņu ceturtā apmācības gada līdz augstākās sporta meistarības grupām aprēķina, izmantojot šādu formulu: $Fp=\frac{Dot}{\sum\_{}^{}FMAX} \*FMAXi$, kur Fp – izglītības iestādei piešķiramais finansējums, Dot – kārtējā gadā pieejamās 4.2.apakšpunktā noteiktās dotācijas apmērs, ∑ FMAX – maksimālā finansējuma nodrošinājums visām iestādēm gadā, FMAXi – maksimālā finansējuma nodrošinājums izglītības iestādei gadā.Maksimālā finansējuma (FMAXi) nodrošinājums izglītības iestādei gadā tiek noteikts, summējot vienam mēnesim aprēķināto mācību treniņu grupām nepieciešamo maksimālo finansējumu, izmantojot šādu formulu: $FMAXi =\sum\_{}^{}maxGVkoef.\*12$, kurFMAXi– maksimālā finansējuma nodrošinājums iestādei gadā;$\sum\_{}^{}maxGVkoef.$ – mācību treniņu grupu (no MT – 4 līdz ASM) maksimālā finansējuma nodrošinājuma iestādei mēnesī summa atbilstoši 4.2.apakšpunktā noteiktajai dotācijai, 12 (divpadsmit) – gada mēnešu skaits.Viena apmācības gada mācību treniņu grupām nepieciešamā maksimālā finansējumu aprēķināšanai pielieto formulu: $maxGVkoef=\left(\frac{ Stn\*\left(L+N\right)}{Stsl} \right)\*G\*Kr$ , kur maxGVkoef – maksimālais finansējuma nodrošinājums iestādei viena apmācības gada mācību treniņu grupām mēnesī atbilstoši 4.2.apakšpunktā noteiktajai dotācijai; Stn – maksimālais stundu skaits nedēļā apmācības gadā mācību treniņu grupās saskaņā ar 3.pielikumu; L – pedagoga mēneša darba algas likme; N – valsts sociālās apdrošināšanas obligātās iemaksas, Stsl – pedagogu darba slodze, kas atbilst vienai mēneša darba algas likmei;G – grupu skaits; Kr– šo noteikumu 5.2. apakšpunktā noteiktais rezultativitātes koeficients, ja mācību treniņu grupa atbilst noteikumu 5.2.apakšpunktā noteiktajam, tad attiecīgi papildus jāpiemēro koeficients 1,5.3) Nosacījumus, kas tiks ievēroti, aprēķinot mācību treniņu grupām nepieciešamo finansējumu – mācību treniņu grupu maksimālā stundu skaita nedēļā (2.pielikums) un pedagoga mēneša darba algas likmes (normatīvajos aktos noteiktā minimālā darba samaksa pedagogam ar darba stāžu virs 10 gadiem) un valsts sociālās apdrošināšanas obligāto iemaksu attiecību pret pedagogu darba slodzi, kas atbilst vienai mēneša darba algas likmei, mācību treniņu grupu skaits, noteiktais rezultativitātes koeficients.4) Izglītības iestādes iesniedzamos dokumentus – iesniegumu dotācijas saņemšanai un tam pievienojamos dokumentus (pielikumi). Papildus atzīmējams, ka profesionālās ievirzes izglītības iestādēs obligāti nepieciešamā dokumentācija (t.sk., vecāku iesniegums, fotogrāfija, dzimšanas apliecības vai pases kopija, ģimenes ārsta izziņa, speciālistu atzinumi) ir noteikta Ministru kabineta 2007.gada 6.marta noteikumos Nr.165 „Noteikumi par profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamo dokumentāciju”.5) Finansēšanas līguma noslēgšanu par dotācijas piešķiršanu. Tāpat paredzēts, ka noteiktos gadījumos Izglītības un zinātnes ministrijai ir tiesības pārtraukt vai samazināt piešķirtās dotācijas izmaksu, aizkavēt nākošā mēneša finansējumu, pieprasīt jau pārskaitītā finansējuma atmaksu vai grozīt finansējuma apmēru.6) Kontrole par piešķirtās dotācijas izlietošanu tam paredzētajam mērķim tiks nodrošināta ar noteikumu projektā iekļauto normu palīdzību (piemēram, izvērtējot izglītības iestādes iesniegto pārskatu par dotācijas izlietojumu), kā arī īstenojot finansēšanas līgumā Izglītības un zinātnes ministrijai kā dotācijas piešķīrēja noteiktās tiesības. Tāpat kontrole pār izglītības iestādes darbību tiks nodrošināta, Izglītības kvalitātes valsts dienestam atbilstoši kompetencei veicot uzraudzību par normatīvo aktu ievērošanu izglītības jomā. |
| 5. | Projekta izstrādē iesaistītās institūcijas | Darba grupa, kuras sastāvā iekļauti Izglītības un zinātnes ministrijas, Kultūras ministrijas, Kultūrizglītības un nemateriālā mantojuma centra, Rīgas domes Izglītības, kultūras un sporta departamenta, biedrības „Latvijas Olimpiskā komiteja”, biedrības „Latvijas Sporta federāciju padome”, biedrības „Latvijas Basketbola savienība”, biedrības „Latvijas Vieglatlētikas savienība”, biedrības „Latvijas Slēpošanas savienība”, biedrības „Latvijas Volejbola federācija”, biedrības „Latvijas Pašvaldību savienība”, biedrības „Latvijas Sporta izglītības iestāžu direktoru padome” pārstāvji.  |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Noteikumu projekts attiecas uz tūrisma, sporta un brīvā laika politiku, kā arī izglītības un zinātnes politiku. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | 65 akreditētas profesionālās ievirzes sporta izglītības iestādes, kurās trenējas 27 019 bērni un jaunieši 37 sporta veidos un 1035 treneri, kā arī privātās profesionālās ievirzes sporta izglītības iestādes. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Sporta sabiedrība kopumā. |
| 3. | Tiesiskā regulējuma finansiālā ietekme | Tiesiskais regulējums tiek īstenots kārtējam gadam apstiprinātā budžeta ietvaros. |
| 4. | Tiesiskā regulējuma nefinansiālā ietekme | Pozitīva ietekme uz profesionālās ievirzes sporta izglītības programmās nodarbināto pedagogu darba samaksas un valsts sociālās apdrošināšanas obligātās iemaksas finansēšanas kārtības tiesiskā regulējuma pilnveidošanu, jo tiek noteikta minētā finansējuma saņemšanai nepieciešamo dokumentu iesniegšana un precizēta aprēķināšanas (pielietojot formulas), sadales un piešķiršanas kārtība. |
| 5. | Administratīvās procedūras raksturojums | Projektam ir ietekme uz administratīvajām procedūrām, kas saistītas ar finansējuma piešķiršanu. Noteikumu projekts paredz, ka izglītības iestāde, kura īsteno profesionālās ievirzes sporta izglītības programmu un pretendē uz dotāciju, katru gadu līdz 15.septembrim iesniedz Izglītības un zinātnes ministrijā iesniegumu (pastarpinātās valsts pārvaldes iestāde, iesniegumu saskaņo ar dibinātāju) dotācijas saņemšanai nākamajā gadā. Lai sagatavotu aprēķinus dotācijas piešķiršanai, Izglītības un zinātnes ministrija izvērtē iesniegumu, iesniegumam pievienotos dokumentus un to atbilstību noteikumu projektā noteiktajiem **kritērijiem un nosacījumiem**.Lēmumu par dotācijas sadali izglītības iestādēm pieņem izglītības un zinātnes ministrs. |
| 6. | Administratīvo izmaksu monetārs novērtējums | Nav attiecināms.  |
| 7. | Cita informācija | Nav. |

Anotācijas III sadaļa – Noteikumu projekts šo jomu neskar.

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2011.gads** |  Turpmākie trīs gadi (tūkst. latu) |
| **2012.** | **2013.** | **2014.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 3 220 677 |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | ***3 220 677*** |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  1.2. valsts speciālais budžets | 0 |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  1.3. pašvaldību budžets | 0 |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  2. Budžeta izdevumi: | **3 220 677** |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  2.1. valsts pamatbudžets | ***3 220 677*** |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  2.2. valsts speciālais budžets | 0 |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  2.3. pašvaldību budžets | 0 |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  3. Finansiālā ietekme: | 0 |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  3.1. valsts pamatbudžets | 0 |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  3.2. speciālais budžets | 0 |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  3.3. pašvaldību budžets | 0 |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  5. Precizēta finansiālā ietekme: | X |  | *Projekts šo jomu neskar* | *Projekts šo jomu neskar* | *Projekts šo jomu neskar* |
|  5.1. valsts pamatbudžets | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
|  5.2. speciālais budžets | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
|  5.3. pašvaldību budžets | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Nav. |

|  |
| --- |
| IV.  Tiesību akta projekta ietekme uzspēkā esošo tiesību normu sistēmu |
| 1. | Nepieciešamie saistītie tiesību akta projekti | Ņemot vērā Izglītības likuma 14.panta 26.punktā Ministru kabinetam noteikto kompetenci un lai nodrošinātu minētā likuma Pārejas noteikumu 28.punktā noteikto un izstrādātu jaunus Ministru kabineta noteikumus – jaunu kārtību, kādā valsts finansē profesionālās ievirzes izglītības programmas, ar Izglītības un zinātnes ministrijas 2011.gada 14.marta rīkojumu Nr. 108 „Par starpministriju darba grupas izveidi” izveidota darba grupa, kurā bez pārstāvjiem no nevalstiskajām organizācijām iekļauti pārstāvji no Kultūras ministrijas. Saskaņā ar darba grupas lēmumu katra no ministrijām atbilstoši kompetencei izstrādā ministru kabineta noteikumus: 1)Izglītības un zinātnes ministrija – Kārtību, kādā valsts finansē profesionālās ievirzes sporta izglītības programmas;2)Kultūras ministrija – Kārtību, kādā valsts finansē profesionālās ievirzes mākslas, mūzikas un dejas izglītības programmas. |
| 2. | Cita informācija | Nav. |

Anotācijas V sadaļa – Noteikumu projekts šo jomu neskar.

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Par noteikumu projekta izstrādi nevalstiskās sporta organizācijas tika informētas vairākos veidos: (1) piedaloties biedrības „Latvijas Basketbola savienība” Jaunatnes komisijas sanāksmē 2011.gada 27.aprīlī; (2) piedaloties biedrības „Latvijas Sporta izglītības iestāžu direktoru padome” rīkotajā seminārā profesionālās ievirzes sporta izglītības iestāžu administrācijai – skolu direktoriem, direktoru vietniekiem. 2011.gada 20.maijā, (3) piedaloties biedrības „Latvijas Sporta federāciju padome” kopsapulcē 2011.gada 9.jūnijā, (4) iepazīstoties ar Izglītības un zinātnes ministrijas 2011.gada 14.marta rīkojumu Nr. 108 „Par starpministriju darba grupas izveidi” un 2011.gada 14.marta rīkojumu Nr. 138 „Par darba grupas izveidi”. |
| 2. | Sabiedrības līdzdalība projekta izstrādē  | Noteikumu projektu izstrādāja ar Izglītības un zinātnes ministrijas 2011.gada 14.marta rīkojumu Nr. 108 „Par starpministriju darba grupas izveidi” un 2011.gada 14.marta rīkojumu Nr. 138 „Par darba grupas izveidi” izveidotās darba grupas, kuras sastāvā tika iekļauti arī pārstāvji no nevalstiskajām organizācijām (biedrības „Latvijas Olimpiskā komiteja”, biedrības „Latvijas Sporta federāciju padome”, biedrības „Latvijas Basketbola savienība”, biedrības „Latvijas Vieglatlētikas savienība”, biedrības „Latvijas Slēpošanas savienība”, biedrības „Latvijas Volejbola federācija”, biedrības „Latvijas Sporta izglītības iestāžu direktoru padome”), kā arī Latvijas Pašvaldību savienību savienības un Latvijas Izglītības un zinātnes darbinieku arodbiedrības. |
| 3. | Sabiedrības līdzdalības rezultāti  | Biedrība „Latvijas Volejbola federācija” un biedrība „Latvijas Basketbola savienība” izteica priekšlikumu noteikumu projektā paredzēt iespēju, ka ministrija līgumu par finansējuma (dotācijas) sadali slēdz ar sporta veidu federācijām. Minētie priekšlikumi noteikumu projekta izstrādes gaitā darba grupā neguva atbalstu.Sporta likumā noteiktā kārtībā atzītās sporta federācijas biedrības „Latvijas Sporta federāciju padome” kopsapulcē deleģēja tiesības saskaņot noteikumu projekta redakciju biedrībai „Latvijas Sporta federāciju padome” (kura saskaņā ar Sporta likuma 10.panta sesto daļu koordinē atzīto sporta federāciju darbību, kā arī pārstāv un īsteno to kopīgās intereses), kura atbalsta noteikumu projekta tālāku virzību. Noteikuma projekta tālāku virzību atbalsta arī Latvijas Pašvaldību savienība un Latvijas Izglītības un zinātnes darbinieku arodbiedrība. |
| 4. | Saeimas un ekspertu līdzdalība | Darba grupā iekļautie pārstāvji ir uzskatāmi par ekspertiem sporta un izglītības nozarēs. Papildus atzīmējams, ka jautājums par jauno profesionālās ievirzes (sporta, mākslas, mūzikas un kultūras) izglītības programmu finansēšanas kārtību tika izskatīts arī Saeimas Izglītības, kultūras un zinātnes komisijas 2011.gada 4.augusta sēdē. |
| 5. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija. |
| 2. | Projekta izpildes ietekme uz pārvaldes funkcijām  | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav attiecināms. |

Izglītības un zinātnes ministrs R.Ķīlis

Vizē:

Valsts sekretārs M.Gruškevics

16.12.2011. 11:46

2568

A.Mičule

67047928, anda.micule@izm.gov.lv

E.Severs

67047935, edgars.severs@izm.gov.lv